ⵜⴰⵣⵔⴼⵜ

ⵜⴰⵏⵣⵣⵔⴼⵓⵜ  ⵏⵖ ⵜⴰⵣⵔⴼⵜ/ ⵜⴰⵖⴷⵎⵜ (ⵙ ⵜⵏⴳⵍⵉⵣⵜ: Justice) ⵜⴳⴰ ⴰⵔⵎⵓⵙⵙ ⵏ  ⴰⵔⴰⵡⵓⵙⴰⵏ ⴳ ⵓⵙⴰⵔⴰⴹ  ⵉ ⵓⴼⴳⴰⵏ ⵏⵖ ⵜⵖⴰⵡⵙⴰ, ⵜⴳⴰ ⵜⴰⵙⵎⵓⵇⵍⵜ ⵜⴰⵏⴼⴳⴰⵏⵜ. ⵙⴳ ⵉⴳⵯⵜⵜⴰⵙ ⵏ ⵜⴰⵏⵣⵣⵔⴼⵓⵜ ⵜⵍⵍⴰ ⵜⴰⴳⴷⵓⴷⵜ ⴰⵎⵢⴰⵙⴷ ⵜⵉⵏⵓⵔⴰⴼ ⵏⵖ ⴹⵍⵎ  ⴷ ⵜⴰⵏⴰⴼⵓⵜ ⵏ ⵓⴳⴷⵓⴷ ⴷ ⴰⵡⴷ ⵉ ⵓⵣⵔⴼ.
ⵙ ⵜⴰⵏⵣⵣⵔⴼⵓⵜ ⵉⴷⴷⵔ ⵡⴰⵍⵍⵉ ⵉⵟⵟⴰⴼ ⴷ ⵡⴰⵔ ⵉⴷⵔⵉⵎⵏ ⴳ ⵢⴰⵏ ⵡⴰⵎⵓⵏ,  ⵎⵇⵇⴰⵔ ⵉⵖ ⴰⴽⴽⵯ ⵓⵔ ⵉⵍⵍⵉ ⴰⵣⵓⴳⵣ ⵏ ⵉⵙⵍⴳⴰⵏⵏ ⴰⵛⴽⵓ ⵏⵜⵜⴰⵜ ⵜⴱⴹⴰ ⵅⴼ ⴰⵙⵍⴳⵏ  ⵏⵏⴰ ⵉⵙⴽⵔⵜ ⵓⴼⴳⴰⵏ .

ⵜⴳⴰ ⵜⴰⵏⵣⵣⵔⴼⵓⵜ ⵜⴰⵙⵉⵍⴰ ⵜⴰⴳⴷⵓⴷⴰⵏⵜ ⵏⵏⴰ ⵉⵇⵇⴰⵏ ⴰⴷ ⵜⵉⵍⵍⵉ ⴰⴼⴰⴷ ⴰⴷ ⵜⵣⵉⴳⵉⵣ ⵜⵓⴷⵔⵜ ⵏ ⵎⵉⴷⵏ ⵏⴳⵔ ⵙⵏⵜ , ⴷ ⵏⵜⵜⴰⵜ ⴰⴽⴽⵯ ⴰⵢ ⴳⴰⵏ ⴰⴳⵊⴷⵉ ⵢⵓⵔⵙⴰⵏ ⵏ ⵉⵎⵏⵣⴰⵢⵏ ⴳ ⵓⵣⵔⴼ ⴷ ⵜⴰⴼⵍⵙⴼⵉⵜ ⴷ ⵏⵜⵜⴰⵜ ⴰⵢ ⵜⴰⵡⵙⵏ ⴰⴼⴰⴷ ⴰⵢⵉⵍⵍⵉ ⵢⴰⵏ ⵓⵛⵏⵓⴱⵛ ⵅⴼ ⵉⵏⴰⵡⴰⵢⵏ ⵏ ⵓⵙⵍⴳⵏ .
ⴰⵎⵣⵔⵓⵢ 
ⵙⴳ ⵜⵖⵔⵎⴰ ⵜⴰⵢⵓⵏⴰⵏⵉⵅ ⵉⴱⴰⵢⵏ ⴰⵔⵎⵓⵙⵙ ⵏ ⵜⴰⵏⵣⵣⵔⴼⵓⵜ ,ⴰⵎ ⴰⴼⵍⴰⵟⵓⵏ ⵏⵏⴰ ⵉⵏⵏⴰⵏ ⵎⴰⵙⴷ ⵜⴳⴰ ⵜⵓⵥⵓⵍⵜ  ⵍⵍⵉ ⵉⵇⵇⴰⵏ ⴰⴷ ⵜⵉⵍⵍⵉ ⵏⵏⴰ ⵉⵜⵜⴰⵊⵊⴰⵏ ⴽⵓ ⵢⴰⵏ ⴰⵢⵙⵡⵔ ⵉⵣⵓⵛⵛⵍⵏ ⴰⴼⴰⴷ ⴰⵢⵉⵍⵍⵉ ⵢⴰⵏ ⵓⵎⵢⴰⵙ ⵏⴳⵔ ⵉⵙⴳⵓⵎⵏ ⵙ ⴽⵕⴰⴹ(ⵉⵔⵉ ⵜⴰⵣⵓⵍⵜ ⴰⴼⵔⴰⴽ).
ⵜⵉⵏⴷⵉ ⵏ ⵜⴰⵏⵣⵣⵔⴼⵓⵜ ⴷⴰⵔ ⵉⵎⴰⵣⵉⵖⵏ
ⵉⵣⵔⴼⴰⵏ ⵏⵖ ⵉⵏⴼⵍⴰⵙ  ⵉⴳⴰ ⵜⵓⴳⵜ ⵏ ⵉⵙⵍⴳⵏ ⴰⵔ ⵜⵉⵍⵉⵏ ⴳ ⵜⵎⵉⵣⴰⵔ ⵏ ⵉⵎⴰⵣⵉⵖⵏ  , ⵎⵙⴰⵙⴰⵏ ⴼⵍⵍⴰⵙⵏ ⵜⵓⴳⵜ ⵏ ⵜⵇⴱⵉⵍⵉⵏ  ⴰⴼⴰⴷ ⴰⴷⵙⵓⴷⵙⵏ ⵜⵓⴷⵔⵜ ⵏⵙⵏ ⵏⴳⵔ ⵜⵉⵇⴱⵉⵍⵉⵏ ⴷ ⵎⵉⴷⵏ . ⴷ ⵉⵟⴰⴼ ⴰⵙⵇⵇⵉⵎ  ,ⴽⵓ ⵜⵇⵇⴱⵉⵍⵜ ⴰⵔ ⵉⵜⵍⵉ ⵓⵙⴽⵏⴰⴼ ⵏⵏⵙ ⴳⵉⵙ ⴷ ⴰⵔ ⵜⵉⵍⵍⵉⵏ ⵉⵙⵜⴰⵢⵏ ⴷ ⵜⵡⴰⵍⴰ ⵅⴼ ⵉⴱⴹⵉ  ⴷⴰⵢ ⵜⵉⵍⵍⵉ ⵢⴰⵏ ⵓⵡⵇⵇⵔ ⵉ ⵓⵏⵓⵃⵢⵓ ⵏ ⵓⵙⴳⴷ ⴷ ⵓⵟⵟⵓⵏ ⵏ ⵜⵇⴱⵉⵍⵜ, ⴷ ⵉⴳⴰ ⵢⴰⵏ  ⵓⴹⴽⵓⵍ ⵏ ⵉⵣⵔⴼⴰⵏ ⵏ ⵓⴼⴳⴰⵏ .ⴷ ⴰⵔ ⴰⴽⴰⵏ ⴰⵜⵉⴳ ⵉ ⵜⵓⴷⵔⵜ ⵏ ⵓⴼⴳⴰⵏ ⴷ  ⴰⵔ ⵙⵡⵓⴷⴷⵓⵏ ⵜⵉⵎⴳⵉⵡⵉⵏ ⵏ ⵓⴱⵟⵓ ⵏ ⵡⴰⵎⴰⵏ , ⵉⴱⴽⴽⵉⴹⵏ, ⴰⵙⵡⵓⴷⴷⵓ ⵏ ⵓⵎⵇⵓⵏ ⵏⴳⵔ ⵜⵉⵇⴱⵉⵍⵉⵏ ⵏⵖ ⴰⵡⵊⴰ ,ⵉⵡⵓⵜⵜⴰ ⴷ ⵉⵎⵓⴽⵔⵉⵙⵏ ⵍⵍⵉ ⵍⴰⵏ. 
ⵜⴰⵏⵣⵣⴰⵔⴼⵓⵜ ⴷⴰⵔ ⵉⵎⴰⵣⵉⵖⵏ

ⴽⴰⵏⵜⵉⵏ ⵉⵎⴰⵣⵉⵖⵏ ⴰⵔ ⵙⵡⵓⴷⴷⵓⵏ ⵜⵉⵎⵓⴽⵔⵉⵙⵉⵏ ⵏⵏⵙⵏ ⵙ ⵜⴰⵏⵣⵣⵔⴼⵓⵜ ⴷ ⵜⴳⴷⵓⴷⵜ ,ⵉⵙⵍⴳⴰⵏ ⴰⴷ ⴰⵔ ⵜⵜ ⵙⵏⴼⵓⵍ ⵜⵇⴱⵉⵍⵜ ⵅⴼ ⵜⴰⵏⴰⴼⵓⵜ ⵏ ⵡⴰⵎⵓⵏ  , ⴷⴰ ⵜⵜⴰⵔⴰⵏ ⵉⵙⵍⴳⴰⵏ ⴰⴷ ⴼ ⵜⵉⴼⵉⵍⵉⵏ .ⵜⴰⵏⴰⴼⵓⵜ ,ⵜⴰⵎⵓⵏⵜ, ⵜⵉⵍⴻⵍⵉ,ⴰⴽⴰⵎ ⵅⴼ ⴰⴼⵔⴰ ⴷ ⴰⵜⵉⴳ ⵉ ⵜⵓⴷⵔⵜ ⴳⴰⵏ ⵣⵖ ⵉⵎⵏⵣⴰⵢⵏ ⵏ ⵓⵙⵍⴳⵏ ⴷⴰⵔⵙⵏ.

ⵉⵣⵔⴼⴰⵏ, ⵉⵏⴼⵍⴰⵙ, ⴰⵎⵙⵎⵎⵓⵙ ⴰⵢⵜ ⵄⵟⵟⴰ ⴷ ⴰⵢⵜ ⵕⴱⵄⵉⵏ  ⴳⴰⵏ ⴰⴽⴽⵯ ⵉⵙⵎⴰⵡⵏ ⵏ ⵉⵙⵍⴳⴰⵏⵏ ⵎⵛⵓⵛⴽⴰⵏ ⴼⵍⵍⴰⵙ, ⵎⴰⵢⴰⴷ ⴰⵢ ⵎⴰⵍⵍⴰⵏ ⵜⴰⵎⵓⵏⵜ ⴷ ⵜⴳⴳⴰⵍⵜ ⵏ ⵉⵎⴰⵣⵉⵖⵏ ⴰⴽⴽⵯ ⴳ ⵜⵉⵣⵉ ⵏ  ⵜⴰⵙⵙⴰⵙⵉⵏ ⴰⵎ  ⵉⵎⵏⵖⵉ ⴷ ⴱⵓⵀⵢⵢⵓⴼ .

ⵥⵕ ⵓⴳⴳⴰⵔ
 ⴰⵣⵔⴼ
 ⵜⴰⵏⴱⴰⴹⵜ ⵜⴰⵣⵔⴼⴰⵏⵜ